Source: https://politeia.org.ro/ziarul-de-duminica/ziarul-de-duminica-20-mai/58375/
Timestamp: 2020-07-06 21:21:15+00:00

Document:
Ziarul de Duminica – 20 mai | PoliteiaWorld
Home » Ziarul de Duminica	» Ziarul de Duminica – 20 mai
20/05/2018 Autor Cetatean Categorii: Ziarul de Duminica
Buna dimineata! Astazi este duminica, 20 mai. Ziarul de Duminica propune cititorilor Politeia cele mai bune articole publicate in cursul saptamanii in media on-line. Articolele nu sunt mentionate intr-o ordine anume.
Rodica Culcer. Revista 22. CCR se dezlănțuie contra statului de drept
Dacă CCR va forța revocarea doamnei Kӧvesi, oricât de aberante i-ar fi argumentele, atunci revocarea procurorului general Augustin Lazăr va fi doar o chestiune de timp. Corolarul acestui demers va fi repolitizarea justiției. Ctitorii democrației noastre originale ne-au blagoslovit în 1992 cu o instituție hibridă, adică un organism numit politic, dar nesupus controlului democratic, amalgam toxic de atribuții inspirate de Consiliul Constituțional din Franța și de Curtea Supremă a SUA. Este vorba desigur de CCR, pe care, în vara anului trecut, am numit-o „struțocămilă scăpată de sub controlul democratic“ pentru că începuse să producă decizii primite cu stupoare și revoltă de majoritatea magistraților. De atunci, aceste decizii s-au ținut lanț, amenințând direct independența justiției, lupta anticorupție și securitatea cetățeanului. Este adevărat că, din când în când, „struțocămila“ se mai încurcă în zdrențe. Pe 2 mai, de pildă, avocata Elenina Nicuţ şi jurnalista Ioana Ene Dogioiu au obținut o sentinţă definitivă la Curtea de Apel Bucureşti care obligă CCR să le pună la dispoziţie stenograma unei şedinţe de judecată. Apoi, pe 10 mai, CCR a amânat o decizie în privința sesizării înaintate de guvern față de refuzul președintelui de a o revoca pe Laura Codruța Kӧvesi din funcția de procuror șef al DNA, pentru că, potrivit ziare.com, raportorii nu ar fi reușit să motiveze admisibilitatea sesizării în cauză. Putem înțelege și de ce, dacă citim argumentele invocate împotriva sesizării de consilierul prezidențial Simina Tănăsescu, care a arătat că, de fapt, „Constituția nu are atribuții exprese privind revocarea“, acestea fiind prevăzute în art. 54 din Legea 303/2004, aflată în vigoare, ceea ce înseamnă că nu ar fi vorba de un conflict constituțional, ci de „un raport juridic finalizat printr-un act administrativ, care poate fi atacat doar în instanțele de contencios“. Totodată, doamna Tănăsescu a amintit că, în 2005, „cu mult curaj, CCR a arătat că implicarea excesivă a deciziei ministrului în ceea ce privește procurorii e un factor de politizare“ și a invocat o opinie separată a lui Tudorel Toader de pe vremea când era judecător la Curte și susținea contrariul față de ceea ce clamează astăzi. Integral pe Revista22
Armand Gosu. Contributors. Scoțând SUA din acordul nuclear iranian, Trump l-a făcut pe Putin broker politic mondial
Anunțul retragerii SUA din acordul nuclear iranian n-a stârnit mari emoții în Rusia. Pe de o parte, Moscova era ferm convinsă că președintele Trump va face acest pas. Stau mărturie analizele publicate încă de la începutul anului[1]. Merită amintit un lucru adesea trecut cu vederea, din cauza cunoașterii tot mai superficiale a Rusiei. Vladimir Putin a investit nu doar în noua generație de arme, ci și în noua generație de analiști. Moscova are un corp de experți în politică americană care îl descifrează cel mai adesea corect pe Trump. Și mai are specialiști pe Orient, e drept fără articole ISI, dar care au bătut cu piciorul regiunea și cunosc toate dialectele care se vorbesc în zonă. Pe de altă parte, atunci când Kremlinul se pregătește de o negociere importantă establishmentul de la Moscova e foarte zgârcit în declarații și nu-i scapă nici cele mai mici indicii privind poziționarea sa, încercând să-și surprindă nu doar adversarii, ci și partenerii. Ziariști ruși au comentat cu ton și volum reduse decizia SUA de a se retrage din acordul nuclear iranian, iar experții au identificat deja seturi de dividende pe care Moscova le-ar putea obține de pe urma acesteia[2]. În primul rând, economice. Dacă amenințarea implementării sancțiunilor americane împotriva companiilor occidentale care lucrează în Iran se va concretiza, cel mai probabil acestea nu vor risca și se vor retrage. Locul lăsat gol va fi ocupat de firmele rusești și cele chineze[3]. Ea însăși supusă sancțiunilor americane și vest-europene, Rusia a declarat, prin vocea vice-ministrului său de Externe, Serghei Riabkov, aflat în vizită la Teheran la 10 mai, că va continua colaborarea economică cu Iranul și nu se teme de amenințarea sancțiunilor. De fapt, Moscova speră în relansarea schimburilor comerciale, în noul context marcat de decizia lui Trump[4]. Semnarea și implementarea JCPOA a infuențat negativ comerțul bilateral. În 2017, volumul acestuia abia dacă a ajuns la 1,7 miliarde dolari SUA, la jumătate din cel înregistrat acum un deceniu, când depășea constant 3 miliarde. Giganții petrolieri Lukoil și Rosnefti sunt solid instalați în Iran. La fel și concernul Rosatom, tot mai activ în sectorul nuclear civil. De fapt, construirea de la mijlocul anilor ’90 a centralei nucleare de la Busher, abandonată de Germania și reluată de Rusia, a reprezentat un moment de cotitură în relațiile dintre Moscova și Teheran. Integral pe Contributors
Cristian Campeanu. Revista 22. Crapă minciunile ceaușiste ale lui Dragnea
Guvernul se împrumută de la lună la lună tot mai scump, pentru că piața reacționează la cererea mare de lichiditate mărind dobânzile. Nerușinarea și aroganța lui Liviu Dragnea au atins niveluri insuportabile. Nu numai că l-a acuzat pe președintele Iohannis că a mințit în prezentarea datelor privind execuția bugetară pe primul trimestru, dar l-a acuzat că pune în pericol „siguranța națională“ prin răspândirea unor informații „mincinoase“ care ar putea crea confuzie și panică pe piața internă și neîncredere pe piața externă. Cu alte cuvinte, liderul PSD a adoptat fățiș, fără să se mai ascundă, o atitudine proprie regimului Ceaușescu: oricine îndrăznește să pună la îndoială propaganda oficială privind binecuvântările politicii economice a PSD se face vinovat de sabotaj și atentat la siguranța națională. Așa-zisele „minciuni“ ale lui Iohannis privind ratarea indicatorilor pe primul trimestru au fost extrase dintr-un document public al Ministerului Finanțelor care figura pe site-ul instituției. Pentru a contracara aceste date oficiale, Dragnea și-a pus oamenii la muncă și aceștia au venit cu un set nou de date, care nu erau oficiale, ci „asumate de guvern“ și nu priveau trimestrul întâi al anului, ci primele patru luni. Prin „oamenii“ lui Dragnea înțeleg atât oficiali guvernamentali de tipul lui Viorel Ștefan, reprezentând autoritatea care ar trebui să acopere politic vocea Ministerului de Finanțe, instituții precum INS, care, de când a trecut sub coordonarea directă a prim-ministrului, nu mai poate și nu mai trebuie să se bucure de nici o credibilitate, dar și economiști de casă. Doi dintre cei mai cunoscuți dintre acești sunt Cristian Socol, coautor al programului de guvernare și autor, potrivit Ziarului Financiar, al celebrei scrisori adresate de Dragnea lui Mugur Isărescu, și Dan Armeanu, profesor la Facultatea de Finanțe. Au primit sarcina să contrazică viziunea „apocaliptică“ prezidențială și ambii s-au executat publicând texte în care pictează un tablou roz și liniștitor al economiei naționale, îi denunță pe „apostolii crizei“ care ar face rău României și ajung la concluzia că nici nu există criza acum și nici în perspectivă. Mai mult, că toată lumea, de la Comisia Europeană la FMI, confirmă performanțele guvernului și creșterea „sustenabilă“ și, în general, nu ne-a fost niciodată mai bine ca acum. Integral pe Revista 22
Dan Turturica. Digi24. Cum va răspunde Trump la SOS-ul lui Dragnea
După ce liderul PNL, Ludovic Orban, a anunțat că a depus o plângere penală împotriva Vioricăi Dăncilă și a lui Liviu Dragnea în legătură cu mutarea la Ierusalim a ambasadei României în Israel, televiziunile arondate liderului PSD s-au dezlănțuit împotriva președintelui Iohannis. A curs cu acuzații că s-ar afla în spatele acțiunii liberalilor și că scopul său ascuns ar fi sabotarea parteneriatului strategic cu SUA. Linia de atac fusese deschisă cu câteva zile în urmă chiar de către Dragnea, care l-a somat public pe președinte ”să explice de ce România trebuie să aibă o acțiune de condamnare a principalului și puternicului aliat strategic, Statele Unite. România să fie aruncată într-o dispută cu Statele Unite, eu nu sunt de acord cu lucrul acesta.” Joi, însă, lucrurile au luat o întorsătură dramatică. În timp ce Liviu Dragnea acuza o tentativă de lovitură de stat, jurnaliștii care împărtășesc convingerile șefului PSD somau ambasada SUA să dea un comunicat de presă prin care să condamne acțiunea PNL. Mesajul principal transmis din studiourile Antenei 3 și ale RTV era că administrația Trump trebuie să intervină pentru a-i proteja de abuzurile ”deep-state”-ului român pe adevărații săi aliați de la București, care își riscă libertatea pentru a susține inițiativa americană privind mutarea ambasadei din Israel. Cum s-a ajuns ca oamenii lui Voiculescu și ai lui Ghiță să implore acum ajutor de la Washington, după ce au demonizat ani de zile ”coloniștii americani”, cei despre care spuneau că și-au bătut joc de voturile a milioane de români care au vrut să-l demită pe Băsescu în 2012?Cum a ajuns Dragnea, care acuza Statele Unite, ”stăpânul Facebook-ului”, că se fac vinovate de înfrângerea lui Ponta la prezidențialele din 2014, să se prezinte drept martir al parteneriatului strategic româno-american? Povestea este ceva mai lungă dar merită spusă, pentru că ne ajută să înțelegem și pe ce s-a bazat șeful PSD când s-a decis, acum un an și jumătate, să cucerească România. Lecția învățată de Dragnea în 2012 a fost că un asalt împotriva președintelui, a insituțiilor independente și a justiției nu are nicio șansă de izbândă dacă măcar Statele Unite ale Americii nu închid ochii. Integral pe Digi24
Alex Vesa. Adevarul. Dezastrul socialismului educaţional. Şi ce ar trebui să conţină o adevărată reformă a educaţiei
Un sistem de învăţământ centralizat – un sistem în care statul decide ce, cât timp, cu cine, când învaţă elevii, un sistem în care statul decide cât şi cum să investească în educaţie – a dus să avem următoarele cifre dezastruoase: 3 din 10 copii sunt ameninţaţi cu bătaia sau lovirea de către colegi[1]; 47,6% este procentul elevilor care au fost discriminaţi cel puţin o dată în cadrul unităţii de învăţământ sau cunosc cazuri[2]; mai puţin de 50% dintre elevi au beneficiat cel puţin o dată pe an de consiliere şcolară, profesională şi/sau psihologică[3]; 63,37% este rata elevilor care au sesizat o evaluare subiectivă; doar 25,88% şi-au exercitat dreptul de a contesta rezultatele evaluărilor scrise; mai puţin de 50% consideră că au fost îndreptăţiţi în urma contestaţiei; rata elevilor care au observat ostilitate din partea profesorului după exercitarea acestui drept este de 53,85%[4]; potrivit evaluării PISA 2012 –studiu în care au fost analizate 65 de ţări- elevii români prezintă cea mai scăzută motivaţie dintre copiii care au luat parte la cercetare[5]; 38,7% este procentul tinerilor cu vârsta de 15 ani care au un nivel scăzut de cunoştinţe în citit, matematică şi ştiinţă (în comparaţie, media la nivel de UE este de 19,7%)[6]; sub 30% dintre cadre didactice expun în mod frecvent o problemă din viaţa de zi cu zi pentru a demonstra de ce sunt utile cunoştinţele noi[7]; Integral pe Adevarul
Dan Tapalaga. G4Media. Noi șmecherii pentru salvarea lui Dragnea
Exact în ziua în care procurorii anticorupție au cerut șapte ani şi jumătate de închisoare pentru liderul PSD în dosarul angajărilor fictive, una dintre acuzații fiind instigare la abuz în serviciu, pe masa comisiei Iordache aterizează de la CSM o propunere aparent inofensivă de modificare a Codului Penal. Foarte interesant și cum ajunge propunerea de la CSM la comisia Iordache, dar despre asta puțin mai încolo.Cineva din CSM s-a gândit că n-ar fi rău ca infracțiunile de delapidare, abuz în serviciu, neglijență în serviciu, folosirea abuzivă a funcției sau uzurparea funcției, divulgarea de informați să nu se pedepsească penal dacă au produs un prejudiciu mai mic de 50 de mii de euro. Atenție mare, deocamdata este vorba de infracțiuni comise de alte persoane decât de funcționarii publici, care în înțelesul legii penale înseamnă cei care ocupă o funcție plătită de la buget (primari, șefi de CJ, miniștri etc). Această propunere ajunge așadar la comisia Iordache pe data de 15 mai, ca propunere suplimentară, din partea CSM, printr-o adresă semnată de președinta instituției, Simona Marcu. Nu mai departe de data de 14 mai, CSM a mai făcut o serie de propuneri privind modificarea Codului Penal, referitoare la evaziunea fiscală, iar pe data de 8 mai, alte propuneri. În ziua în care Liviu Dragnea află că procurorii cer 7 ani de închisoare în dosarul angajărilor fictive, CSM își amintește că mai are o propunere și revine cu o adresă având acest unic punct: hodoronc-tronc, un prag de 50.000 de euro pentru infracțiunile de abuz comise de alte persoane decât funcționarii publici. Motivarea, aproape imposibil de înțeles: ”Reconfigurarea art. 308 în sensul propus este necesară având în vedere că infracțiunile prevăzute la art 295, 297-300 și art 304 sunt comise, de regulă, în mediu privat, iar un rol principal în această materie îl are recuperarea prejudiciului cauzat (…) Aceste intervenții normative sunt în concordanță sub aspect conceptual cu propunerile Consiliului Superior al Magistraturii privind modificarea și completarea Legii 241/2005 pentru prevenirea și combaterea evaziunii fiscale, transmise aceleiași comisii.” Integral pe G4media
Ioana Ene Dogioiu. Ziare.com. Noua tactica a PSD. Lectia invatata
PSD a invatat din propriile greseli, acelea care au umplut strazile din Romania in iarna lui 2017. Scopul de a incaleca si distruge Justitia este acelasi. Ne indreptam cu pasi repezi spre epoca Stanoiu, cand dosarele erau discutate in sedintele din Kiseleff, dar in tacere. Principala lectie invatata de PSD a fost sa nu mai enerveze, sa taca in timp ce face. Si a mai invatat PSD ceva dupa ce i s-a tot repetat ca nu trebuie sa faca nicio schimbare fara consultarea magistratilor. A invatat sa se foloseasca de cozile de topor din magistratura care sa lase impresia unei dezbateri reale care sa ii valideze demersul. La dezaterea Legilor Justitiei, argumentul principal a fost sustinerea obtinuta din partea liliputanei organizatii numita UNJR, care are in jur de 40 de membri la nivel national, dar care, in virtutea denumirii pompoase, era prezentata ca o tribuna a magistratilor din intreaga tara. Cele mai contestate reglementari, precum aceea privind sectia speciala de anchetare a magistratilor, desfiintata de GRECO, au fost introduse sub acoperirea UNJR. A venit momentul masacrarii Codurilor Penale. Dupa ce i s-a reprosat ca nu a primit la dezbateri si Forumul Judecatorilor (AFJ), asociatia de judecatori reprezentativa in acest moment, cea care a lansat protestul celor 4.000 de magistrati, PSD a acceptat sa cheme si AFJ la dezbateri. Dezbateri vorba vine. De fapt, o mascarada din care Forumul Judecatorilor a decis sa se retraga acuzand o multime de grozavii, inclusiv ca dezbaterile au loc netransparent si neprevizibil, “fara a putea aprecia in ce modalitate vor fi folosite observatiile formulate de sistemul judiciar, a carui prezenta pare doar a fi necesara pentru legitimarea modificarilor propuse, mimandu-se un dialog”. Se intampla tot felul de lucruri amar comice: amendamentele ALDE sunt infierate cu manie de Florin Iordache, calificate drept proaste si cu rea credinta, ele sunt respinse in comisie, dar nu retrase, exista in tabele si oricand pot fi resuscitate in plen, dupa cum a explicat deputatul USR Stelian Ion. Integral pe Ziare.com
27 Raspunsuri la Ziarul de Duminica – 20 mai
cedric20/05/2018 at 10:06
Un subiect despre care nu s-a vorbit:
https://postulzilei.ro/2018/05/18/a-plecat-lucian-pintilie-si-ne-a-lasat-sa-murim-prosti/
cedric20/05/2018 at 10:09
Si inca ceva: si azi, Lucian Pintilie, deranjeaza puterea!
https://www.g4media.ro/actorul-victor-rebengiuc-a-remarcat-la-catafalcul-regizorului-lucian-pintilie-ca-nimeni-de-la-ministerul-culturii-nu-a-fost-prezent-la-inmormantarea-marelui-artist.html
zigzag20/05/2018 at 10:23
” „Au pus şi gardurile în Piaţa Victoriei, urgent. Am numărat opt maşini de poliţie, trei motociclete şi un camion cu jandarmi. Iniţial, am fost conduşi de poliţie prin Bucureşti, prima dată au fost binevoitori, apoi ne-au fragmentat coloana în patru-cinci bucăţi mici, dirijate în locuri diferite. Acum nu ştiu unde sunt colegii mei”, a declarat Dan Radu, unul dintre iniţiatorii protestului.”
http://adevarul.ro/locale/iasi/romanii-veniti-bucuresti-sute-kilometri-distanta-ceara-autostrada-dezmembrati-profesionist-fortele-ordine-sa-rusine-1_5b006d2bdf52022f752bfb20/index.html
Sa vedeti diferenta , cum vor actiona tovarasii cand vor descaleca autocarele cu bizonii psd – adusi de partenerii lui Bibisoru’ , in Bucuresti !
zigzag20/05/2018 at 11:03
Astia dresati de Moshe au voie sa faca miting : https://www.g4media.ro/posibilitatea-unui-miting-pro-viorica-dancila-confirmata-de-un-lider-psd.html
Probabil iese “meletia’ in civil sa faca mitingul pro psd , ca altii nu cred ca ar iesi 😀
zigzag20/05/2018 at 11:10
Pot să râd în cel puțin 6 limbi străine iar de gesticulat pot gesticula în 4 sau 5. Vi se pare puțin lucru?”
S-a intrebat retoric tanti Viorica. http://ponturifierbinti.com/dancila-limbi-straine 😛
depemures20/05/2018 at 12:00
Nana20/05/2018 at 12:41
@ Zig; Buna ziua stimate domn,
Ieri sufeream de lipsa tastatura si internet doar pe telefon. Problema este ca am dorit sa subliniez cat sunt de inconstienti si, in final, tradatori fata de propriul popor nemernicii pe care-i mentionati. In rest, ce ma deranjeaza cel mai mult este ca nici unul din “mandrii romani” nu se sesizeaza ca favoritii lui Bibisor distrug o tara si nemernicesc tot ce se mai poate. Cred ca gandim la fel, si ma intreb, (offf, de la Lenin incoace nici nu-mi mai place intrebarea) ce-i de facut pentru a fi pusi cu botul pe labe, ca la noi, cei care ar fi putut face ceva, dorm in cizme cu capul pe propria gandire.
zigzag20/05/2018 at 13:11
Cred ca solutia ( la ce mai este de facut ) nu se .. mai afla in mainile romanilor .
Nici a noastra si nici a fariseilor care au manjit tot ce este / a fost romanesc prin campania coordonata de Moshe ” mandri ca suntem romani , ortodocsi etc ” .
Infestarea e atat de profunda in toate institutiile din Ro .. incat maine daca vine unul cinstit si corect la putere .. in 6 luni il fac maimutele lui bibisor de “comanda” .
Cheia e la blocul NATO si la tarile care au investitii mari in Ro .
Ca fapt divers , observati ca toti aia care pozau prin presa ca mari iubitori de stat de drept .. cand a venit vorba de consiglierii lui dragnea , de cum l a decorat Kantor pe dragnea si de cum isi trimite bibisoru’ toti nenorocitii sa i controleze pe idiotii utili din psd .. si au inghitit limba .
Au crezut ca daca tac si se fac ca ploua .. fac un bine cuiva , de fapt au facut cel mai mare rau posibil – atat romanilor cat si israelienilor , in marea lor majoritate oameni onesti care nu dau 2 lei pe netanyahu .
O sa vina ziua cand vor culege “roadele” slugarniciei lor .
Eugen Vasilescu20/05/2018 at 16:34
100% speculatie dar mi se pare plauzibila. Orban nu mi se pare sinucigas politic, presupun ca i-au fost date documente (probabil din mai multe directii) care incrimineaza direct pe primul ministru ro in chestii de tradare. Care sunt de natura sa starneasca intrebari asupra partenerului implicat in documente. Deci pt a atenua/preveni o campanie anti-partener in ro ar fi interesati sa dovedeasca ce bune si minunate transactii pt ambii parteneri pot fi facute impreuna acum si mai ales in viitor. Cam asta ar putea fi motivul trambitarii unor propuneri interesante facute pt f-16.
zigzag20/05/2018 at 16:49
Posibil orice , am vazut ca se agita multi “cum de a indraznit Orban sa faca sesizare penala ” . Ba ca a dat si o lovitura de stat ( la ..adresa carui stat , oare ? ! ) odata cu depunerea sesizarii la procuratura .
Oricum .. in Ro e comedie mare 😀
Si o stiu toti din exteriorul Ro doar astia din interios habar n au sau se fac ca ploua .
Ps- ca fapt divers , o banca de top .. restructureaza personal ” cu etajul” . Adica le a zis ” etajul x ..out , toti ” . 🙂
Eugen Vasilescu20/05/2018 at 16:57
de la qe la qt – s-a ajuns la limita
cedric20/05/2018 at 17:30
cine il poate trage la raspundere pe Dorneanu?
https://www.g4media.ro/melescanu-confirma-ca-presedintele-curtii-constitutionale-a-plecat-in-rusia-in-ciuda-avizului-de-la-ministerul-de-externe-a-fost-o-optiune-personala.html
cedric20/05/2018 at 17:33
Ne-am linistit: au si altii proastele lor in politica!
https://www.g4media.ro/moda-gafelor-facute-de-politicieni-se-extinde-la-chisinau-zinaida-greceanii-fost-premier-spune-ca-a-votat-o-persoana-care-a-luat-picioarele-in-maini.html
cedric20/05/2018 at 18:21
https://www.stiripesurse.ro/dezastru-guvernul-anun-a-suspendarea-contribu-iilor-la-pilonul-ii-anun-ul-oficial-din-programul-leg_1266185.html
radu220/05/2018 at 19:20
Buna seara. https://economie.hotnews.ro/stiri-pensii_private-22453864-liviu-dragnea-spunznd-locul-vioric-ncil-ntrebarea-dac-lucreaz-proiect-pentru-contribu-0-pilonul-pensii-este-prostie-minciun-asta-nu-complic-mult-spunsul.htm asta e din ciclul ”ca deputat ma opun ca ministru aprob”
cedric20/05/2018 at 20:47
https://www.g4media.ro/melescanu-confirma-ca-decizia-de-a-analiza-mutarea-ambasadei-la-ierusalim-a-fost-luata-fara-stirea-presedintelui-iohannis.html
Ei, acum sa-i vedem pe cotestatarii lui Orban ce mai zic!
Nenorocitul de Savaliuc care il ameninta pe Orban cu puscaria ce argumente mai gaseste?
Paganel20/05/2018 at 21:04
Apropos de mutarea ambasadei (că așa au decis bibi și gașca lui): vineri, un coleg, mă întreba, cam în cât timp cred că vor „apărea” bombele teroriștilor arabi la Budapesta, Praga sau București? Răspunsul – „în câteva săptămâni”! Dar, pe teleghidații kremlino-fili de-alde dracknev, tyrliceanov et. co nu-i interesează un asemenea aspect!
Să ne ferească Dumnezeu de ce-am scris mai sus! Norocul nostru, pe lângă recomandarea ambasadorului palestinian la București (chemat acasă, la Ramallah, pentru consultări), că nu va susține represalii contra României, este faptul că, în zeci de ani de relații bune cu lumea arabă, România a ajutat câteva sute de mii de arabi să-și facă studiile superioare (unele surse dau chiar jumătate de milion de absolvenți)…
E halucinant să constați că precedentul șef al mafioților psd voia moschee la București, iar urmașul acestuia vrea ambasada română în Israel, la Ierusalim.
Apropos, ambasador, în Israel – când vom avea? Sau trebuie să sunăm la Moscova (sau la Radio Erevan) pentru răspuns?
Tzepelica20/05/2018 at 21:16
In conditiile scandalului cu pilonul II de pensii, PSD are in sondaje 39%.
Chiar suntem un popor de imbecili?
Paganel20/05/2018 at 22:07
Aș enunța cei puțin 3 cauze:
1. Pre(a)spălarea pe creier(e) a „cetățenilor”, începută din comunism și „perfecționată” după 1989 (apropos, azi se împlinesc 28 de ani de la „duminica orbului”, când, prin „vot” a devenit evident că dacă „iliescu apare, soarele răsare!”)…
2. Un „sindrom Stockholm”…
3. Năravul multi-secular și chiar multi-milenar al multor „concetățeni” de a fi pomanagii! Votăm că ăia care promit că or „să ne dea”, chiar dacă n-au de unde…
A A20/05/2018 at 22:14
dada20/05/2018 at 23:04
https://www.estebine.ro/cel-mai-inspaimantator-cosmar/
Paganel21/05/2018 at 14:55
Nenea ăsta (care scrie bine, că nu degeaba e și scriitor!) nu e cel ce i-a fost, cândva, mentor borfașului (ber)becali??? Păi, dacă România va arăta așa, a contribuit și el la asta!…
Paganel20/05/2018 at 22:03
La Chișinău, va fi un tur 2, între candidatul socialiștilor (pro-blidonov) și aliatul Maiei Sandu, Andrei Năstase. Practic, o reeditare a turului 2 de la prezidențialele de acum doi ani…
radu220/05/2018 at 22:26
Buna seara. Chinezul a clipit primul ? http://adevarul.ro/international/statele-unite/statele-unite-china-renunta-razboiul-comercial-1_5b01631fdf52022f75343658/index.html
A A21/05/2018 at 07:14
http://www.ziare.com/vasilica-viorica-dancila/premier/si-daca-dancila-a-tradat-1514426
zigzag21/05/2018 at 09:01
https://economie.hotnews.ro/stiri-pensii_private-22461448-apel-precedent-organiza-afaceri-asocia-profesionale-institu-pia-reprezentn-consumatorilor-cer-men-inerea-pilonului-pensii-private.htm
Cetatean21/05/2018 at 09:06
http://politeia.org.ro/stiri-revista-presei/21-mai-se-pregateste-un-fel-de-oug-13-pentru-pilonul-ii-de-pensii/58380/
« Revista Presei – 21 mai. Se pregătește un fel de OUG 13 pentru Pilonul II de pensii!
Revista Presei – 19 mai. Elena Burlan, judecătoarea șpăgară »

References: CCR 
 CCR 
 CCR 
 CCR 
 CCR 
 CSM 
 CSM 
 CSM 
 CSM 
 CSM